Juozapas Sanguška

Juozapas Paulinas Jonas Adomas Sanguška (; 1740 m. birželio 20 d., Kolbušovas – 1781 m. gegužės 12 d., Krakovecas) – LDK valstybinis ir karinis veikėjas, Lietuvos dvaro maršalka (1760–1768 m.) ir Lietuvos didysis maršalka (1768–1781 m.). Kremeneco ir Čerkaso seniūnas.

Kilo iš kunigaikščių Sanguškų giminės, herbo „Pogoń“. Vyresnysis Lietuvos didžiojo maršalkos ir Ostrogiškių ordinato, kunigaikščio Povilo Karolio Sanguškos sūnus iš trečios santuokos su Barbora Sanguška. Turėjo brolius: Jonušas Aleksandras Sanguška, Jonušas Modestas Sanguška ir Jeronimas Jonušas Sanguška.

 Biografija 

1754 metais kunigaikštis Juozapas Paulinas Sanguška buvo išrinktas pasiuntiniu į seimą. 1760 metais buvo paskirtas Lietuvos dvaro maršalka. Seime 1767–1768 metais pristatė ATR reformų projektą. 1768 metais gavo Lietuvos didžiojo maršalkos pareigybę.

1764 metais kunigaikštis Juozapas Paulinas Sanguška, magnatinės grupuotės „Familija“ šalininkas, palaikė Stanislovo Poniatovskio išrinkimą karaliumi į Lenkijos sostą. 1771 metais slapta prisijungė prie Baro konfederacijos.

1763 metais tapo Baltojo erelio ordino kavalieriumi.

 Šeima 
1774 metais vedė Aną Cetner (m. 1814), Belzo vaivados, grafo Ignoto Cetnerio (1728−1800) ir Liudvikos Potockos dukterį, nuo santuokos su kuria turėjo vienintelį sūnų – Romaną (1775–1790).

 Literatūra 
 Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.

|-

Juozapas
Kategorija:Lietuvos dvaro maršalkos
Kategorija:Lietuvos didieji maršalkos
Kategorija:Kremeneco seniūnai
Kategorija:Čerkasų seniūnai
Kategorija:ATR Seimo atstovai
Kategorija:Baro konfederatai